Botta' huairi to̱e̱hue'dik mo'e̱ne . Diosyo'da Huairi o̱'e̱ . Katepi' huakka' e'tamaeta' e'eretpaknayo konig nog huairi huanopoya' to̱e̱'dik o̱'e̱ . Kenpa'ti huakka' huakupe e̱'ta̱e̱'ta' e'eretpaknayo konig nog huairi huanopoyoda to̱e̱'dik o̱'e̱ . Dios Huairitayo'da nigpe̱e̱dik mo'e̱ne . Diostayo'da di' e̱'dik mo'e̱ne . Huakka'ta'da katepi' huakupepi' e'eretpaknayo Diostaj pakhue'dik mo'e̱ne . Diostaj e'paknayo huakka'da katepi' huakupepi' pakhue'dik mo'e̱ne . Diostaj e'nigpe̱e̱nayo huakka'da katepi' huakupepi' pakhue'dik mo'e̱ne . — Kenda Jesúsa o'manmadika'uyate .
